|  |
| --- |
| **OŠ Col, PŠ Podkraj**  **1. razred**  Pouk na daljavo – Učna gradiva in navodila za učence  Učiteljica Katja Turk Medvešček  email: [katja.turk@guest.arnes.s](mailto:katja.turk@guest.arnes.s)  Vzgojiteljica Slavica Velikonja  Email: [slavica.velikonja1@guest.arnes.si](mailto:slavica.velikonja1@guest.arnes.si) |
| **Ponedeljek, 23. 3. 2020** |
| **GUM: Ples Čokolada**  Teden bomo začeli s plesom. S pomočjo posnetka se boš naučil ples in ko se vrnemo v šolo, ga bomo skupaj zaplesali.  V spletni brskalnik you tube vpiši Čokolada. Spodaj je tudi povezava. Poskusi ponavljati plesne gibe in obenem prepevati. Ples ob glasbi lahko večkrat ponoviš.  **https://www.youtube.com/watch?v=jAlsCu863DM** |
| **SLJ, SLJ: Pravljica**  **Ruska ljudska: MEDVED IŠČE PESTUNJO, Berilo za 1. razred, strani 83 do 85**  Starši preberite otrokom pravljico in se o njeni vsebini z njimi pogovorite.  Otrok naj s pomočjo vprašanj obnovi vsebino in pove svoje mnenje o zgodbi.  Kaj ti je bilo všeč? Kaj pomeni beseda pestunja? Zakaj je zajec primerna pestunja za medvedke?  Postavi se v vlogo pestunje in povej, kako bi ti zaposlil medvedke?  Nariši, kaj bi ti počel z medvedki, če bi bil njihova pestunja. Če želiš, lahko tudi kaj napišeš.  Če nimaš zvezka, zgodbo ilustriraj na list papirja in shrani v svojo mapo. |
| **MAT: LIKI**  Danes bomo začeli spoznavati like. Prepričani sva, da kakšnega gotovo že poznaš. Začeli bomo s pravokotnikom**.**  **PRAVOKOTNIK**  **DZ za MATEMATIKO str. 64**  Najprej si dobro oglej pravokotnike v del. zvezku. Potem pa se ozri po prostoru okrog sebe in poišči vsaj pet premetov, ki imajo pravokotno obliko. Pravokotniki so lahko različni po barvi, velikosti in postavitvi.  V delovnem zvezku za MAT (moder Lili in Bine) reši naloge. Pri risanju pravokotnikov uporabi šablono. Šablono postavi na list, trdno jo drži s prsti, da se ne premika in s svinčnikom natančno obriši pravokotnik in ga pobarvaj. Narisal si pravokotnike.  Nekateri učenci ste delovni zvezek za matematiko pustili v šoli. Prilagamo vam skeniran list iz delovnega zvezka (za navodila). Te naloge lahko rešite tudi na list ali v zvezek. |
|  |

